
şi imunităţi






         Nr. PL-x 844/2010

AVIZ

asupra 

proiectului de Lege pentru aprobarea Ordonanţei de urgenţă a Guvernului nr.94/2010 privind unele măsuri în domeniul asigurării unor categorii de persoane în sistemul public de pensii
În conformitate cu prevederile art.95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.94/2010 privind unele măsuri în domeniul asigurării unor categorii de persoane în sistemul public de pensii, trimis cu adresa nr. PL-x 844 din 13 decembrie 2010, înregistrat cu nr.31/1253 din 16 decembrie 2010.
Proiectul de lege a fost adoptat de Senat, în şedinţa din 8 decembrie 2010, în calitate de primă Cameră sesizată.

Camera Deputaţilor este Cameră decizională, în conformitate cu art. 75 alin. (1) şi (3) din Constituţia României, republicată şi art. 92 alin.(9) pct.1 din Regulamentul Camerei Deputaţilor, republicat, cu modificările ulterioare. 
Iniţiativa legislativă are ca obiect de reglementare crearea unei oportunităţi pentru ca persoanele care nu au calitatea de pensionari şi care nu au fost asigurate în sistemul public de pensii şi alte drepturi de asigurări sociale să poată să încheie contract de asigurare socială cu casa teritorială de pensii competentă, pentru maxim 5 ani anteriori, calculaţi de la data încheierii contractului de asigurare socială şi să plătească contribuţia de asigurări sociale pentru condiţii normale de muncă.
Potrivit prevederilor art.61 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a dezbătut iniţiativa legislativă în şedinţa din 25 ianuarie 2011.

Membrii comisiei au examinat proiectul de lege supus avizării, expunerea de motive, avizul favorabil al Consiliului Economic şi Social, aviz  cu nr.2671 din 28 octombrie 2010 şi avizul favorabil, cu observaţii şi propuneri al Consiliului Legislativ, aviz cu nr.1281 din 27 octombrie 2010.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a proiectului de Lege pentru aprobarea Ordonanţei de urgenţă a Guvernului nr.94/2010 privind unele măsuri în domeniul asigurării unor categorii de persoane în sistemul public de pensii.
În raport de obiectul şi conţinutul reglementării, proiectul de lege face parte din categoria legilor ordinare.

